Līgums Nr.____
 (koksnes šķeldas piegāde)

Valmiera								2026.gada ___________

SIA „Valmieras ūdens”, reģ. Nr.LV44103033608 (juridiskā adrese Rūpniecības iela 50, Valmiera, Valmieras novads, LV-4201), turpmāk tekstā saukts „Pircējs”, _____________ personā, kas rīkojas saskaņā ar Sabiedrības statūtiem, no vienas puses,
un
______________, reģ. Nr.________________(juridiskā adrese ___________________), ___________________ personā, kurš darbojas ___________________, turpmāk līgumā „Piegādātājs”, no otras puses, turpmāk tekstā Līdzēji, bez viltus, maldības un spaidiem noslēdz savā starpā līgumu (turpmāk tekstā Līgums):
1. Līguma priekšmets
1.1. Pamatojoties uz Pircēja veiktās iepirkuma procedūras „Koksnes šķeldas piegāde SIA “Valmieras ūdens” katlu mājām 2026./2027.gada apkures sezonā” (iepirkuma identifikācijas Nr. VŪ __/2026) rezultātiem, Piegādātājs piegādā Pircējam kurināmo (šķeldu) katlu mājai:
1.1.1. Jāņa Ķenča ielā 9A, Kocēni, Kocēnu pagasts, Valmieras novads (2100 MWh);
1.1.2. Ezera iela 4, Vaidava, Vaidavas pagasts, Valmieras novads (2050 MWh);
1.1.3. Krasta iela 1, Rubene, Kocēnu pagasts, Valmieras novads (1330 MWh);
1.1.4. Imanta iela 14B, Zilaiskalns, Zilākalna pagasts, Valmieras novads (2800 MWh);
1.1.5. Ausekļa iela 5, Rūjiena, Valmieras novads (5300 MWh)
(turpmāk tekstā Katlu māja);
1.2. Piegādātājs apņemas piegādāt kurināmo atbilstoši Līguma Pielikumā Nr.1 prasībām.
1.3. Piegādātājs piegādā kurināmo tādā apjomā, lai nodrošinātu Līgumā norādītās katlu mājas nepārtrauktu darbību nepieciešamās slodzes režīmā. 
1.4. Plānotais apkures sezonas/piegādes periods no 01.10.2026. – 30.04.2027.
1.5. Piegādātājam jāņem vērā tas, ka piegādes apjoms Līguma 1.1.punktā noteiktajām katlu mājām, var mainīties (samazināties, var palielināties: kurināmam +/-15% apkures perioda sākums +/-15 dienas, apkures perioda beigas +/- 15 dienas) atkarībā no āra gaisa temperatūras. Piegādātājam jānodrošina stabila un nepārtraukta kurināmā piegāde. Piegādes iespējams veikt darba dienās darba laikā (no plkst.8:00 – 16:30), konkrētu piegādes brīdi iepriekš saskaņot ar Pircēja pārstāvi. 
2. Apmaksas kārtība.
2.1. Pircējs maksā Piegādātājam par Līguma 1.1.punktā norādītajā Katlu mājā saražotās siltumenerģijas MWh – EUR ____ (______). Cenā ietvertas kurināmā iekraušanas, izkraušanas un transporta izmaksas, kā arī Pircēja vizuālās pārbaudes un kontroles izdevumi, kuri saistīti ar kurināmā kvalitātes pārbaudi pie kravas saņemšanas.
2.2. Saražotās siltumenerģijas daudzumu MWh aprēķina pēc skaitītāja rādījumu nolasījumu starpības mēneša pēdējā datumā un fiksē aktā.
2.3. Pēc akta abpusējas parakstīšanas Piegādātājs 7 (septiņu) kalendāro dienu laikā sagatavo un iesniedz rēķinu Pircējam.
2.4. Pircējs 15 (pecpadsmit) kalendāro dienu laikā pēc akta un rēķina saņemšanas norēķinās ar Piegādātāju.
3. Līguma termiņš.
3.1. Līgums stājas spēkā brīdī, kad to parakstījušas abas puses un tiek noslēgts līdz 2026./2027.gada apkures sezonas beigām.
3.2. Kurināmā piegāde tiek veikta tikai apkures sezonā, kuras sākumu un beigas nosaka Pircējs.
3.3. Pircējs 2 (divas) darba dienas iepriekš informē Piegādātāju par apkures sezonas sākumu. Apkures sezonas sākuma datumu nosaka Pircējs.
3.4. Pircējs 2 (divas) darba dienas iepriekš informē Piegādātāju par apkures sezonas beigām. Apkures sezonas beigu datumu nosaka Pircējs.
4. Piegādātāja tiesības un pienākumi.
4.1. Piegādātājs apņemas piegādāt nepārtraukti kurināmo atbilstoši Līguma Pielikuma Nr.1 prasībām un Līguma noteikumiem, tai skaitā brīvdienās un svētku dienās.
4.2. Informēt Pircēju iepriekšējā dienā līdz plkst. 16:30 par precīzu kurināmā piegādes laiku nākošai dienai. Informācijas nodošana notiek telefoniski starp šā Līguma 10.2.punktā norādītajām kontaktpersonām.
4.3. Nodrošināt Pircējam kurināmā pārbaudi kravā.
4.4. Nodrošināt kurināmā apjoma piegādi tādā apjomā, kādu ir noteicis Pircējs iepriekšējā dienā. Informācijas nodošana notiek telefoniski starp šā Līguma 10.2.punktā norādītajām kontaktpersonām.
4.5. Veikt koksnes šķeldas izlādi Pircēja pārstāvja klātbūtnē.
4.6. Izlādēt kurināmo katlu mājas noliktavā vai pie noliktavas, ja noliktavā nav iespējams to izdarīt.
4.7. Apmaksāt Pircējam pamatotus papildus izdevumus, kuri radušies ar to, ka kurināmais darba dienas laikā ir ticis piegādāts neiekļaujoties Līgumā noteiktajā piegādes laikā.
4.8. Apmaksāt Pircējam radušos tiešos zaudējumus, kuri radušies no nekvalitatīvi piegādātā kurināmā, t.i., ja kurinātajā ir svešķermeņi, kā rezultātā ir bojātas katlu tehnoloģiskās iekārtas un/vai pārtraukta siltumenerģijas ražošana.
4.9.  Ne vēlāk kā līdz kārtējā mēneša 7. datumam iesniegt atskaiti, nosūtot to uz e-pastu: maris.heinols@valmierasudens.lv par iepriekšējā mēnesī piegādātā kurināmā daudzumu, uzrādot atsevišķi katrā objektā piegādāto apjomu m3.
5. Pircēja tiesības un pienākumi.
5.1. Nodrošināt Piegādātāja piekļūšanu katlu mājas izkraušanas vietai, atbilstoši šajā līgumā noteiktajos piegādes laikos.
5.2. Nodrošināt Piegādātāja pārstāvja piekļūšanu saražotās siltumenerģijas uzskaites mezglam katlu mājā.
5.3. Pircējam ir tiesības izvirzīt pretenzijas Piegādātājam, ja pilnīgi vai daļēji netiek pildīts kāds no šī Līguma nosacījumiem.
5.4. Pircējam ir pienākums veikt norēķinus šī Līguma noteiktajā kārtībā, termiņā un apmērā.
6. Līdzēju atbildība
6.1. Līdzēji ir atbildīgi par šajā Līgumā noteikto saistību nepildīšanu vai nepienācīgu pildīšanu un Latvijas Republikā spēkā esošo normatīvo aktu ievērošanu. Līdzēju saistības pret otru Līdzēju vai trešajām personām ietver atbildību par zaudējumiem, kas nodarīti otram Līdzējam vai trešajām personām saskaņā ar Latvijas Republikā spēkā esošajiem normatīvajiem aktiem.
6.2. Piegādātājs ir atbildīgs par Pircējam nodarītajiem zaudējumiem, kas radušies Piegādātāja vainas dēļ.
6.3. Ja piegādātājs neveic Līgumā noteiktos pienākumus, Pircējam ir tiesības neveikt Līgumā noteikto apmaksu.
6.4. Līguma 2.4.punktā noteiktā samaksas termiņa nokavējuma gadījumā Pircējs maksā Piegādātājam līgumsodu 0,05% apmērā no nokavētā maksājuma summas par katru nokavēto dienu, bet ne vairāk kā 10% no Līguma kopējās summas.
6.5. Ja Piegādātājs nepilda kādu Līguma noteikumu, Pircējam ir tiesības par katru konstatēto Līguma neizpildes vai nepienācīgas izpildes gadījumu ieturēt līgumsodu EUR 500,00 (piecsimt eiro) apmērā.
6.6. Līdzēji atsakās no Līguma 6.4. un 6.5.punktā minētajām sankcijām gadījumā, ja Līdzēji savstarpēji vienojas vai otrs Līdzējs pierāda, ka kavēšanās iemesls ir trešā puse vai nepārvarama vara, un tās iemeslu minētais Līdzējs nav varējis paredzēt un/vai novērst.
6.7. Ja konstatēta neatbilstoša kurināmā piegāde un piegādes apjomu neatbilstība pavadzīmēs norādītajam daudzumam, Pircējs izvērtējot piegādāto kravu sastāda aktu, dienas laikā paziņo Piegādātājam un pamatojoties uz šo aktu nepieļauj kravas izkraušanu un nosūta Piegādātājam atpakaļ nekvalitatīvo kurināmo.
6.8. Ja piegādātajā kurināmajā esošo svešķermeņu (metāla izstrādājumu, akmeņu u.c., kas minēti Līguma Pielikumā Nr.1, Nr.2), kā arī citu svešķermeņu kas nav uzskaitīti Līguma Pielikumā Nr.1,Nr.2 dēļ tiek bojātas katlu mājas tehnoloģiskās iekārtas un/vai netiek nodrošināta siltumenerģijas ražošana. Konstatējot iepriekš minēto faktu tiek sastādīts akts, pieaicinot Piegādātāja pārstāvi un piegādātājs atlīdzina Pircējam visus tiešos izdevumus, kas saistīti ar bojājumu novēršanu un izmaksas, kas saistītas ar neatbilstošas kvalitātes siltumenerģijas piegādi.
6.9. Līguma 6.8.minētajā gadījumā Piegādātāja pārstāvim jāierodas Katlu mājā ne vēlāk kā 2 stundu laikā no Pircēja sniegtās telefoniskās informācijas Piegādātājam.
6.10. Ja Līgums tiek lauzts, vainīgā puse sedz visus izdevumus, kas radušies otrai pusei šī darbības rezultātā.
7. Līguma apturēšana, izbeigšana, izpilde
7.1. Pircējs var vienpusēji pārtraukt Līguma izpildi, rakstiski brīdinot Piegādātāju sekojošu iemeslu dēļ:
7.1.1. Ja Piegādātājs nepilda saistības, kas saistītas ar noslēgtā Līguma izpildi;
7.1.2. Ja saistību nepildīšanu Piegādātājs nav novērsis 2 (divu) dienu laikā pēc rakstiska brīdinājuma saņemšanas, tad Piegādātājs maksā Pircējam vienreizēju līgumsodu EUR 2500,00 (divi tūkstoši pieci simti eiro) apmērā, kā arī radušos tiešos zaudējumus. Pircējam ir tiesības vienreizējo līgumsodu un radušos zaudējumus ieturēt gan no Piegādātājam nesamaksātās maksas par piegādāto kurināmo, gan paturēt un izlietot ievesto koksnes šķeldu katlu mājā. Pie Līguma izbeigšanas visas nenomaksātās soda sankcijas, zaudējumi un Līgumā noteiktie maksājumi Piegādātājam jāsamaksā 7 (septiņu) kalendāro dienu laikā.
7.2. Piegādātājs var pārtraukt vienpusēji Līguma izpildi, ja Pircējs kavē apmaksu vairāk kā par 30 (trīsdesmit) kalendārām dienām. Šādā gadījumā par vienpusēju Līguma laušanu Piegādātājs rakstiski brīdina Pircēju 15 (piecpadsmit) kalendārās dienas iepriekš. Pie Līguma izbeigšanas visas nenomaksātās soda sankcijas un Līgumā noteiktie maksājumi jāsamaksā 7 (septiņu) kalendāro dienu laikā. Gadījumā, ja Piegādātājs atsakās piegādāt kurināmo atbilstoši Līgumam un Līguma Pielikumā Nr.1 ietvertajām prasībām vai vienpusēji pārtrauc Līgumu, Piegādātājs maksā Pircējam vienreizēju līgumsodu EUR 2000,00 (divi tūkstoši eiro) apmērā, kā arī sedz visus Pircēja tiešos zaudējumus 7 (septiņu) kalendāro dienu laikā.
7.3. Līgums tiek uzskatīts par izpildītu, kad Līdzēji ir pilnā mērā izpildījuši šī Līguma saistības.
8. Strīdu izšķiršanas kārtība
8.1. Strīdus, kas Līdzējiem rodas saistībā ar šī Līguma izpildi, Līdzēji risina pārrunu ceļā. Gadījumā, ja Līdzēji nevar vienoties, strīdus jautājums tiek nodots izskatīšanai tiesā atbilstoši LR spēkā esošajiem normatīvajiem aktiem.
9. Nepārvarama vara
9.1. Līdzēji nav atbildīgi, iestājoties nepārvaramas varas apstākļiem, par tādiem apstākļiem kā ugunsgrēks, dabas stihijas, karš, jebkura rakstura karadarbības, nelabvēlīgi valsts pārvaldes iestāžu akti, kā arī jebkuri ārkārtēja rakstura apstākļi, kurus Līdzēji nevarēja iepriekš ne paredzēt, ne novērst saprātīgiem līdzekļiem.
9.2. Līdzējam, kura saistību izpildi apgrūtina nepārvaramas varas apstākļi, nekavējoties jānosūta paziņojums (kopā ar jebkādu paziņojumu vai informāciju, ko tas saņēmi par nepārvaramas varas apstākļiem) otram Līdzējam, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas ietekmējošās sekas.
9.3. Gadījumā, ja rodas nepārvaramas varas apstākļi, kas ietekmē šī Līguma izpildes termiņu, bet Līgums tomēr var tikt izpildīts, Līdzēji saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par vienu mēnesi, Līdzējiem ir tiesības vienpusēji izbeigt šī līguma darbību, veicot norēķinu par faktiski piegādāto kurināmo.
10. Citi noteikumi
10.1. Lai sekmīgi vadītu šī Līguma izpildi, Pircējs un Piegādātājs nozīmē kontaktpersonas, kurām ir tiesības darboties Pušu vārdā saistībā ar šo Līgumu. Pusēm ir tiesības nomainīt kontaktpersonas, savlaicīgi par to brīdinot otru Pusi.
10.2. Līdzēju kontaktpersonas:
10.2.1. Pircēja pārstāvis:
10.2.1.1. Dmitrijs Šmeļs tālr.28647255
10.2.1.2. Māris Heinols tālr.20217455
10.2.2. Piegādātāja pārstāvis:
10.2.2.1. _____________
10.3. Šis Līgums ir noformēts 2(divos) eksemplāros, no kuriem viens glabājas pie Pircēja un otrs pie Piegādātāja. Abiem Līguma eksemplāriem ir līdzvērtīgs juridisks spēks.
11. Pušu rekvizīti
Piegādātājs					Pircējs
SIA „Valmieras ūdens”
							Rūpniecības iela 50, Valmiera, 
							Valmieras novads, LV-4201
Reģ. Nr.						Reģ. Nr.LV44103033608
Banka:						Banka: A/S „Swedbank”
Konta Nr.						Konta Nr. LV28HABA0551009328779

